Diari Oficial de la Generalitat Valenciana


Sumari del DOGV 3507, del 01-06-1999 (1999/3759)

ACORD d'11 de març de 1999, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, per a la urbanització del vial denominat camí del Coscollar i avinguda del Doctor Fleming, del municipi d'Aldaia.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3507

Data del DOGV
:   01-06-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/3759


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD d'11 de març de 1999, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, per a la urbanització del vial denominat camí del Coscollar i avinguda del Doctor Fleming, del municipi d'Aldaia. [1999/Q3759]
  
Vist l'expedient remés per l'Ajuntament d'Aldaia, relatiu a l'expropiació de terrenys pel procediment de taxació conjunta, per a la urbanització del vial denominat camí del Coscollar i avinguda del Doctor Fleming, del municipi d'Aldaia, i de conformitat amb els següents:
  
Antecedents de fet
  
Primer
  
L'expedient se sotmeté a informació pública mitjançant la publicació d'anuncis en el Diari Oficial de la Generalitat Valenciana, Butlletí Oficial de la Província de València, Boletín Oficial del Estado, periòdic Levante i notificació individualitzada a cada un dels propietaris afectats, i que es presenten durant el dit tràmit tres al·legacions, i el Ple de l'Ajuntament les aprova amb data 14 de juliol de 1998. El present expedient té entrada en el Registre de la Comissió Territorial d'Urbanisme de València amb data 23 de juliol d'enguany.
  
Segon
  
La Comissió Territorial d'Urbanisme de València, en la sessió del dia 29 de setembre de 1998, adoptà l'acord de suspendre l'aprovació de la taxació conjunta del camí del Coscollar i d'altres, d'Aldaia, fins que no s'adeqüen els criteris de valoració als legalment aplicables, i es basen per a això en un informe desfavorable del Centre de Gestió Cadastral del Ministeri d'Economia i Hisenda de data 25 de setembre de 1998.
  
Tercer
  
El projecte consta de plans en els quals es determina l'àmbit territorial, fixació raonada del preu del sòl i fulls de preu just individualitzats de cada finca, per la qual cosa està complet i compleix allò que s'ha establit en l'article 135 del Text Refós de la Llei del Sòl de 1976.
  
Quart
  
Aldaia té Pla General d'Ordenació Urbana aprovat definitivament per la Comissió Territorial d'Urbanisme de València el 5 de gener de 1990.
  
Cinqué
  
L'objecte de l'expedient és l'expropiació pel procediment de taxació conjunta dels sòls urbans dels carrers del camí del Coscollar i del Doctor Fleming, així com del sòl urbanitzable no programat de la prolongació del carrer del 25 d'Abril, i s'aconsegueix una superfície total de 4.300 metres quadrats.
  
Sisé
  
Amb data 7 de desembre de 1998 té entrada en el Registre de la Comissió Territorial d'Urbanisme de València documentació d'esmena remesa per l'Ajuntament d'Aldaia, aprovada en sessió plenària municipal del 17 de novembre de 1998, que consisteix en el projecte d'expropiació modificat.
  
Seté
  
La Comissió Informativa de la Comissió Territorial d'Urbanisme de València, en sessió del 4 de març de 1999, emeté informe relatiu al projecte que tractem, i es compleix així allò que s'ha establit en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient està complet i s'ha tramitat de conformitat amb allò que s'ha establit en l'article 138 i següents del Text Refós de la Llei del Sòl de 1976, per la qual cosa s'han complit les garanties procedimentals exigibles.
  
Segon
  
La valoració del sòl s'ha realitzat seguint allò que s'ha establit en l'article 28.1 de la Llei Estatal sobre Règim del Sòl i Valoracions per al sòl urbà, i s'aplica com a valor bàsic de repercussió més específic de l'àmbit de gestió els valors unitaris en carrer o trams de carrer.
  
Per al sòl urbanitzable s'aplica com a criteri de valoració l'establit en l'article 27.1 de la Llei Estatal sobre Règim del Sòl i Valoracions, ja que ens trobem davant d'un sòl urbanitzable sense programa i, per tant, valorable com el sòl no urbanitzable. En aquest supòsit s'aplica allò que s'ha establit en l'article 12.2 del Reglament de Planejament de la Comunitat Valenciana i els criteris de la circular de la Subsecretària d'Urbanisme i Ordenació Territorial de 18 de maig de 1998.
  
Per a les edificacions s'aplica allò que s'ha establit en l'article 31 de la Llei Estatal sobre Règim del Sòl i Valoracions.
  
Tercer
  
La Comissió Territorial d'Urbanisme de València és l'òrgan competent per a l'aprovació dels expedients d'expropiació pel procediment de taxació conjunta, de conformitat amb allò que s'ha establit en l'article 138.2 del Text Refós de la Llei del Sòl de 1976 i 10.d del Decret 77/1996, de 16 d'abril, del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de l'11 de març de 1999, acorda:
  
1. Aprovar l'expedient "camí del Coscollar", tramitat per l'Ajuntament d'Aldaia, per a l'expropiació de terrenys pel procediment de taxació conjunta.
  
2. Aprovar les valoracions de béns i drets que s'han d'expropiar.
  
3. Declarar la urgent ocupació dels nous béns i els drets afectats.
  
Contra la present resolució, que no posa fi a la via administrativa, en allò que afecta el punt 3 es podrà interposar recurs ordinari, davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
Respecte dels punts 1 i 2 no es pot interposar cap recurs ja que es tracta d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix, procedeix notificar el present acord als interessats titulars de béns i drets que figuren en el Projecte d'Expropiació, i s'adjunta a aquest una còpia del full de preu just aprovat i se'ls significa que, en el termini de 20 dies hàbils següents al de rebut d'aquesta notificació, podran manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si, en aquest termini, els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, i s'entén determinat el preu just definitivament i de conformitat. Dels fulls d'estimació impugnada es donarà trasllat per aquesta Comissió, juntament amb l'expedient, al Jurat Provincial d'Expropiació Forçosa de València.
  
València, 11 de març de 1999.- El secretari de la Comissió Territorial d'Urbanisme: José Manuel Palau Navarro.
  
g) ALTRES ASSUMPTES
  
1. Persones juridicopúbliques
  
Conselleria d'Economia,
  
Hisenda i Administració Publica